মনোযোগী ছাত্রের মত নিত্য আমি শরিফুদ্দিনের গান শুনিবার অভ্যাস করিলাম। মনে মনে খুশী হৈলাম আমার জাতে উঠিবার পথ বুঝি সুগম হৈল। কিছুদিন অতিবাহিত হৈবার পর উক্ত ভদ্রলোক ম্যাকডোনাল্ড নামক একটি উচ্চশ্রেনীর খাইবার দোকানে কাজ পাইলেন। আমার গান শুনিবার সাথী হারাইয়া গেলো। মনে মনে আমি ম্যাকডোনাল্ডের মন্ডুপাত করিলাম। শাপ-সাপান্ত করিয়া শেষ করিয়া দিলাম কেন তাহারা আমার সাথী কাড়িয়া নিলো।